Скупштина општине Врњачка Бања на својој \_\_ седници, одржаној дана \_\_\_2019. године, на основу члана 32. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон и 47/2018) и члана 36. Статута општине Врњачка Бања (''Службени лист oпштине Врњачка Бања'', бр. 23/2016 - пречишћени текст), донела је

ОДЛУКУ

о утврђивању и свечаном обележавању дана ослобођења Врњачке Бање у Првом и Другом светском рату

Члан 1.

Овом одлуком се утврђују дани ослобођења Врњачке Бање у Првом и Другом светском рату и уређује начин њиховог обележавања.

Члан 2.

У општини Врњачка Бања, као датуми од општинског значаја, утврђују се и свечано обележавају:

- 6. октобар, поводом Дана ослобођења Врњачке Бање у Првом светском рату и

-15.октобар, поводом Дана ослобођења Врњачке Бање у Другом светском рату.

Члана 3.

Датуми утврђени у чл.2.ове одлуке се свечано обележавају церемонијом полагања венаца на споменик Краљу Александру, односно на спомен плочу ослободиоцима Врњачке Бање, која је постављена на Црквеном брду.

Члан 4.

О спровођењу ове одлуке старају се: Председник општине у односу на чл.3.ове одлуке, а Културни центар и Народна библиотека ''Др Душан Радић'' на начин да планирају и спроводе друге активности и догађаје којима се врши свечано обележавање датума утврђених овом одлуком.

Члан 5.

Ова одлука ступа на снагу осмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_/19 од \_\_\_2019.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

**Правни основ за доношење ове одлуке** садржан је у чл. 32. Закона о локалној самоуправи (''Сл.гласник РС'', бр. 129/2007, 83/2014 -др. закон, 101/2016-др. закон и 47/2018), којим су прописане надлежности Скупштине општине и чл.36. Статута општине Врњачка Бања, којим су прописане надлежности Скупштине општине.

**Разлози и** **објашњење основних правних института**  **одлуке:**

Скупштина општине Врњачка Бања је на 20. седници одржаној 25.12.2018.године прихватила предлог одброника, Родољуба Џамића да се у дневни ред уврсти разматрање предлога о обележавању дана ослобођења општине Врњачка Бања у Првом и Другом светском рату и прихватила предлог Општинског већа да ће се саглано чл.85.ст.2. Пословника СО Врњачкла Бања, разматрати на нареној седници Скупштине, с тим да стручне службе израде и доставе предлог одлуке.

Бањски одбор је поводом ове иницијативе донео закучак бр.9-35/19 од 16.1.2018.године, који се доставља у прилогу предлога ове одлуке.

**Објашњење основних правних института:**

Чл.2.се утврђују датуми који су од значаја за општину Врњачка Бања, тако што се обележавају дани када је ослобођена Врњачка Бања у Првом светском рату, 6.10.1918.године, одн.19.октобра, по старом календару и Другом светском рату, 15.10.1944.године.

Чл.3. се односи на начин обележавања ових датума.

Чл.4.регулише носиоце активности на свечаном обележавања ових датума.

За спровођење ове одлуке нису потребна додатна финансијска средства.

Обрадили: НАЧЕЛНИК

Саша Радисављевић, секретар СО ОПШТИНСКЕ УПРАВЕ

Славиша Пауновић

Гајшек Олгица, зам.секретара СО